Mung Ya Mare Na Mung Shawa Marai (10) Myen Asuya Hpyen Hpung Ni Rim Mat
- Category: Shiga
- Published Date
- Written by KNET
Lahta Sam Mung, Mung Gu Ginwang Mung Ya mare na mung shawa marai (10) hpe 2014 June (28) ya shani hkying (11:00)am aten hta Myen Asuya Hpyen Dap Dap Nu (88) kata na hpyen hpung ni rim woi mat wa ai lam hpe buga masha ni kaw nna chye lu ai.
Myen Asuya Hpye Hpung ni rim woi mat wa ai mung shawa marai (9) hta Jinghpaw, Sam lawm nna dai mare na up hkang salang Maran La Tawng hpe mung rim woi mat wa ai re lam hpe chye lu ai.
Ya aten du hkra rim woi mat wa ai mung shawa ni hpe ndat ya shi ai hte Myen Asuya Hpyen Hpung ni kaw nna Mung Ya mare hta Manga Ya Gat hpe n-galaw shangun sai lam hpe buga masha ni kaw nna chye lu ai.
Ndai Mung Ya mare gaw Jinghpaw, Miwa, Sam, Balawng ni pawnghpawm nga ai mare rai nna yawng htinggaw (270) shanu nga mare re hpe chye lu ai.
kac_Latn kac_Latn eng_Latn eng_Latn kac_Latn kac_Latn kac_Latn kac_Latn